**ДО**

**Г-ЖА ВАНЯ СЪБЧЕВА**

**ОБЛАСТЕН УПРАВИТЕЛ**

**НА ОБЛАСТ ЛОВЕЧ**

**Д О К Л А Д**

**ЗА ДЕЙНОСТТА НА ОБЛАСТНИЯ СЪВЕТ ЗА ХОРАТА С УВРЕЖДАНИЯ**

**ПРЕЗ 2019 г.**

В изпълнение на чл. 19 от Закона за хората с увреждания (ДВ. бр. 105/2018 г.) към областните управители се създават областни съвети за хората с увреждания за провеждане на политиката за правата на хората с увреждания.

Основна роля на Областния съвет е да съдейства и подпомага областния управител на област Ловеч при осъществяване, анализиране, разработване на стратегии, планове, мерки и други дейности, свързани с изпълнението на политиката в областта на правата на хората с увреждания на областно ниво.

В състава на областните съвети се включват представители на областната и общинската администрация, на териториалните органи на изпълнителната власт, на национално представителните организации на и за хората с увреждания, национално представителните организации на работниците и служителите и на работодателите, юридически лица с нестопанска цел за осъществяване на дейност в обществена полза, както и други заинтересовани лица, работещи в областта на правата на хората с увреждания.

Със Заповед № РД-07-91/24.06.2019 г. на Областен управител на област Ловеч е определен служител – Дора Ангелова Стоянова за координатор по правата на хората с увреждания.

 Съставът на ОСХУ е определен със Заповед № РД-07-120/31.07.2019 г.

 На 03.09.2019 г. се проведе заседание на Съвета, на което се прие предложения от Областен управител на област Ловеч правилник за организацията и дейността на съвета, представител на РДСП Ловеч, запозна съвета с новия Закон за хората с увреждания и се изготви протокол. Протоколът бе изпратен по електронен път до всички членове на съвета.

**С уважение,**

Дора Стоянова

*Гл. юрисконсулт в дирекция АКРРДС*

*Координатор по ЗХУ*